Jord Arzel

Jord Arzel (Georges Arzel en ti-kêr), bet ganet d'ar 30 a viz Mae 1906 ha marvet d'an 21 a viz Kerzu 1983http://www.francaislibres.net/liste/fiche.php?index=52183, en deus labouret e melestradurezh Bro-C'hall e meur a lec'h.

Pa oa yaouank, war-dro ar bloavezh 1925, e teuas da vezañ anaoudeg da Yeun ar Gow. « Deskadour-kontoroller » e oa d'ar poent-se, ha hervezañ sekretour Strollad Emrenerien Kemper.
Brezel ar Rif a oa d'ar mare hag en anv e gevrenn e kasas ur pellskrid a souten da Abd el-KrimYeun ar Gow, Skridoù, Hor Yezh, 2000, pp. 58-59 .

Roud anezhañ a gaver en-dro e miz Eost 1942 pa droas war-du ar Français Libres ha diwezhatoc'h e-giz un den e liamm gant Londrez.

E miz Eost 1944 e tegouezhas e penn kabined prefed Penn-ar-BedHervez ul lizher digantañ.. Hervez Yeun ar Gow e vefe bet kiriek eus ar rastelladenn a gasas ul lodenn vat a emsaverien – Yeun ar Gow en o zouez – da doull-bac'h Sant-Charlez e Kemper e dibenn ar bloavezh-seYeun ar Gow, Skridoù, p. 60..

Anavezet eo bet da c'houde e-giz prefed Mont-de-Marsan (Landes), etre 1959 ha 1963, ha diouzhtu war-lerc'h e-giz maer XVIvet arondisamant Pariz betek 1977.

Daveoù

Rummad:Ganedigezhioù 1906
Rummad:Marvioù 1983
Rummad:Prefeded
Rummad:Breizh e-pad an Eil Brezel-bed